《和艮泉兄诗》
清代·吴烜

累深官久只增愁，不比无心任去留。洛水耆英如可继，东山杖去愿从游。

连枝曾记三生石，归棹还凭一叶舟。琴鹤萧然真俭约，寸衷精白是贻谋。

作者简介：（1760—1821）河南固始人，字旭临，一字鉴庵。乾隆五十二年进士，授编修，累官兵部、工部、礼部侍郎。宗其乡薛文清(瑄)、吕新吾(坤)、孙夏峰(奇逢)、汤潜庵(斌)诸先生之学，为人耿直光明，常以历代名臣言行、往哲格言教其子弟及门下士。